open-index/open-wikipedia-markdown huggingface dataset:
Festa do viño da Ulla

miniatura|Festa do Viño da Ulla 2015.
A **festa do viño da Ulla** é unha festa gastronómica que se celebra todos os anos o segundo domingo de abril na vila de San Miguel de Sarandón, no concello coruñés de Vedra.

A festa leva organizándose dende o ano 1980; só interrompida en 2020 e 2021 por mor da pandemia de COVID-19; e é levada a cabo por unha comisión sen ánimo de lucro, formada polos veciños.

## A festa 
miniatura|dereita|Festa do viño da Ulla 2015
Cada ano, o campo da festa énchese de xente dende a mañá que empeza cunha misa, saúdo do alcalde e pregón levado a cabo por un persoeiro.

Durante o resto da xornada até a entrada da noite consómese moito viño, cómese e gózase da música de diferentes bandas folk, bandas de música, charangas etc. Ademais realízanse sorteos, premios e se pode beber viño de balde situado nunhas botas xigantes penduradas nunhas árbores, que son atractivo e símbolo da festa.

## Orixe e obxectivos 
Dita festa procura a exaltación dos viños da zona do val do Ulla e promover a demarcación de ditos viños na Denominación de Orixe Rías Baixas, unha das principais variedades con denominación de orixe de Galicia, obxectivo que se cumpriu no ano 2000.

Dende hai uns anos e de xeito paralelo organízase unha pequena mostra da industria, agricultura, artesanía e turismo do Concello de Vedra, que se pode visitar durante todo o día. Ademais organízanse unhas xornadas técnicas sobre o viño.

Outra das actividades que se realizan co gallo da festa son as xornadas gastronómicas que se realizan días antes, contando con profesionais do sector do viño.

## Notas 
## Véxase tamén 
### Ligazóns externas 
* Web oficial
* Blog da organización Asociaciónd e Festexos Populares
Festa do viño do Condado

A **Festa do viño do Condado** é unha feira gastronómica celebrada no Castelo, en Salvaterra de Miño o último domingo de agosto de cada ano co obxectivo de exaltar os viños do Condado (D.O. Rías Baixas) e Monção-Melgaço (D.O. Vinhos Verdes)

## Orixe e localización 
A festa celebrouse por vez primeira en 1959. Dende aquela, elíxense os mellores viños e noméanse os novos confrades que promoveron o viño.

Os postos para a cata do viño instálanse no interior da muralla do castelo de Salvaterra de Miño, na comarca do Condado, zona de grande tradición e calidade de viños, dentro da Denominación de Orixe Rías Baixas. No mesmo lugar organízanse concertos e outras actividades.

## Festexos 
O último domingo de agosto degústase o propio viño do Condado xunto con xantares de comida típica (empanadas, polbo, lamprea etc). Ademais celébranse os días anteriores xornadas técnicas, catas, exposicións, obradoiros, mostras de música galega e outras artes. Ademais dende o ano 2000 prémianse os "Viños deliciosos do Ano".

## Véxase tamén 
### Ligazóns externas 
*Información da festa na Web do Concello
*Información da festa en Turgalicia
Hoorn

**Hoorn** é un concello e cidade dos Países Baixos, na provincia de Holanda Setentrional. Atópase en IJsselmeer, 35 quilómetros ó norte de Ámsterdam, e ten dereitos de cidade dende 1357. Hoorn tiña unha poboación de 71&nbsp;888 no 2014. Ten unha área de 53,25 km², dos cales 33,00 km² son auga, principalmente do Markermeer. A cidade está formada polas vilas ou distritos: Blokker, Hoorn, Zwaag, e parte de Bangert e De Hulk.

## Véxase tamén 
### Ligazóns externas 
* Páxina oficial
Khady Sylla

**Khady Sylla**, nada en Dacar o 27 de marzo de 1963 e finada na mesma cidade o 8 de outubro de 2013, foi unha escritora senegalesa.

## Traxectoria 
Estudou en París e fou profesora de alemán na Universidade Cheikh Anta Diop de Dakar.

## Obra 
* *Le Jeu de la Mer*, París: L'Harmattan, 1992. ISBN 2-7384-1563-6

## Filmografía 
* *An Open Window*
* *Colobane Express* (1999)
### Curtametraxes e documentais 
* *Les Bijoux* (1997)
* *Une fenêtre ouverte* (2005) (52 min.)

## Notas 
## Véxase tamén 
### Ligazóns externas 
* UWA
Bufo das neves

O **bufo das neves** (***Bubo scandiacus***) é unha especie da familia das estríxidas. Nos Estados Unidos é tamén coñecida coma bufo do ártico ou gran bufo branco.

## Morfoloxía 
Bufo de gran tamaño, cabeza redonda e orellas case invisíbeis. A plumaxe é branca con pintas negras na cabeza, dorso e cola. En ocasións hai individuos totalmente brancos. O peteiro negro e o iris amarelo contrastan fortemente coa plumaxe. Actividade crepuscular e tamén diúrna. Adoita medir entre 53 a 65&nbsp;cm de longo e uns 120 a 150&nbsp;cm de envergadura. A femia posúe unhas raias de cor marrón.

## Reprodución 
Pon entre 4 e 10 ovos en maio, nun niño colocado nalgún lugar seco e con boa visibilidade. É unha especie monógama. Os xuvenís son de cor acastañada e con bandas de cor branca.

## Nutrición 
A súa base alimentaria son os lemmings, mais tamén captura lebres e aves. En épocas de escaseza, aliméntase das reservas que vai acumulando ó longo de todo o ano. Isto permítelle sobrevivir en ambientes moi inhóspitos.

## Distribución 
Presente no norte e interior de Escandinavia. Tamén en Islandia e as costas árticas de América e Siberia. Adoitan facer migración cara a zonas máis meridionais coa chegada do outono. Excepcionalmente poden chegar ata Holanda ou Alemaña central.

## Cultura popular 
Hedwig, a curuxa de Harry Potter, é un bufo das neves. Aínda que os libros a identifican coma femia, para gravar os filmes empregaron machos, por seren dunha cor branca máis brillante.

## Notas 
## Véxase tamén 
### Bibliografía 
*
Zoñán

O topónimo **Zoñán** pode referirse a:

;En Galiza
***Zoñán**, lugar da parroquia de Moncelos, no concello de Abadín;
***Zoñán**, lugar da parroquia dos Remedios, no concello de Mondoñedo.

;Castro de Galiza
***Castro de Zoñán**, castro situado na parroquia dos Remedios, no concello de Mondoñedo.
Kaori Ekuni

**Kaori Ekuni** (xaponés: 江國香織; Hepburn: *Ekuni Kaori*), nada en Setagaya (Tokyo) o 21 de marzo de 1964, é unha escritora xaponesa.

## Traxectoria 
O seu pai é o poeta haiku e ensaísta Shigeru Ekuni. Os seus libros están entre os máis vendidos de Corea dos últimos anos.

## Premios 
* Premio Murasaki Shikibu (1992) por *Kira-kira hikaru* (1991)
* Premio Yamamoto Shūgōro (2001) por *Oyogu no ni anzen demo tekisetsu demo arimasen* (2002)
* Premio Naoki (2004) por *Gōkyūsuru jumbi wa dekiteita* (2003)

## Obra 
* *Kira-kira hikaru* きらきらひかる ("Unha luz escintilante", 1991)
* *Kamisama no bōto* 神様のボート ("O bote de deus", 1999)
* *Oyogu no ni anzen demo tekisetsu demo arimasen* 泳ぐのに、安全でも適切でもありません ("Nin seguro nin apto para nadar", 2002)
* *Gōkyūsuru jumbi wa dekiteita* 号泣する準備はできていた ("Preparado para chorar", 2003)

## Notas 
## Véxase tamén 
### Ligazóns externas 
* Kaori Ekuni, ''J'Lit Books from Japan* 
* Synopsis of *God's Boat* (*Kamisama no boto''), JLPP (Japanese Literature Publishing Project)
Francisco Domínguez Romero

**Francisco Domínguez Romero**, nado en Ferrol en 1939 e finado en Santiago de la Ribera (Murcia) en 2005, foi un mestre e poeta galego.

## Traxectoria 
Nado en Ferrol, de moi novo foi para Cartaxena, onde transcorreu parte da súa adolescencia. Cursou estudos de náutica en Cádiz e na Coruña; e tamén de maxisterio en Murcia. De volta en Galicia, residiu en Xinzo de Limia, e máis tarde en Corcubión, dedicado ao ensino. En Cartaxena publicou os seus primeiros poemarios bilingües ao abeiro do círculo intelectual da libraría Athenas. No Ourense dos anos sesenta, mantivo unha estreita relación, e, sobor de todo, unha fonda amizade cos escritores Carlos Casares e Antón Tovar. E xunto a eles participou, como poeta, nalgúns actos culturais e recitais de poesía. No ano 1965 tomou parte, en Barcelona, xunto a Celso Emilio Ferreiro e [Xosé Luís Méndez Ferrín]], nun ciclo de conferencias, lecturas e recitais poéticos. Unha boa parte da súa obra -poemas, artigos e comentarios- anda espallada en xornais e revistas. Foi membro das Redes Escarlata e colaborador da revista poética en rede. Publicou poemas en *Dorna*.

## Obra 
### Poesía 
* *Señales del Camino*, Cartagena, 1971. (Poemario bilingüe)
* *Herrumbre de los Sueños*, Murcia, 1983. (Poemario bilingüe)
* *24 Poemas* B.V.G, A Coruña, 2002.
* *Poemas. Antología*, Ourense, 2010 (Escolma bilingüe)
* *Poemas de inverno*. Follas Novas Edicións, Compostela, 2011

### Obras colectivas 
* *La Sierpe y el Laúd*, Murcia, 1989.
* *Xuro que nunca volverei pasar fame*. *Poesía escarlata*. Difusora de Letras, Artes e Ideas, Ourense, 2003
* *Sempre mar. Cultura contra a burla negra*. Asociación Burla Negra, 2003

## Véxase tamén 
### Ligazóns externas 
* [http://bvg.udc.es/ficha_autor.jsp?id=FraDom%EDn&alias=Francisco+Dom%EDnguez+Romero ] na Biblioteca Virtual Galega.
Scholastique Mukasonga

**Scholastique Mukasonga**, nada en 1956, é unha escritora tutsi ruandesa. Residente en Normandía (Francia).

## Obra 
* *Inyenzi ou les Cafards* (Continents Noirs). Gallimard, París, 2006, ISBN 978-2-07-077725-9.
* *La Femme aux pieds nus* (Continents Noirs). Gallimard, París 2008, ISBN 978-2-07-011983-7.
* ''L'Iguifou. Nouvelles rwandaises* (Continents Noirs). Gallimard, París 2010, ISBN 978-2-07-012791-7.
* *Notre-Dame du Nil* (Continents Noirs). Gallimard, París 2012, ISBN 978-2-07-013342-0. Premio Renaudot
* *Ce que murmurent les collines'' (Continents Noirs). Gallimard, París 2014, ISBN 978-2-07-014538-6.

## Notas 
## Véxase tamén 
### Ligazóns externas 
*  Scholastique Mukasonga website
*  Le blog de Scholastique Mukasonga
Zahrad

**Zareh Yaldcyan** (en , *"Zareh Yaltëzč̣yan"* (ISO 9985)), nado no distrito de Nişantaşı (Constantinopla) o 10 de maio de 1924 e finado en Istanbul o 20 de febreiro de 2007, foi un poeta turco-armenio, máis coñecido como **Zahrad** (en , *"Zahrat"* (ISO 9985)).

Criouse coa súa avoa materna tras perder ao seu pai ao tres anos. Graduouse nunha escola mequitarista e empezou a estudar medicina, pero deixou a medicina ao terceiro ano. Casou en 1963 con Anaîs Antreassyan.

## Obra 
* «Մեծ քաղաքը» (Istanbul, 1960)
* «Գունաւոր սահմաններ» (Istanbul, 1968)
* «Բարի Երկինք» (Istanbul, 1971)	
* «Կանանչ հող» (París, 1976)
* «Մէկ քարով երկու գարուն» (Istanbul, 1989)
* «Մաղ մը ջուր» (Istanbul, 1995)	
* «Ծայրը ծայրին» (Istanbul, 2001)
* «Ջուրը պատէն վեր» (Istanbul, 2004)

## Notas
Suso Díaz

O nome **Suso Díaz** pode referirse a:
***Suso Díaz Díaz**, sindicalista galego, exsecretario xeral de Comisións Obreiras en Galiza (n. 1944);
***Suso Díaz Estévez**, poeta galego (n. 1971).
***Suso Díaz Seoane**, actor, escenógrafo, iluminador, deseñador gráfico, director e autor teatral galego (1971-2010);
Ruta júnior masculina no Campionato do Mundo de ciclismo en ruta

miniatura|dereita|260px|*Maillot arco da vella* que viste o gañador da proba.
A **carreira en liña ou ruta júnior masculina do Campionato do Mundo de ciclismo en ruta** é unha carreira disputada anualmente no Campionato do Mundo de Ciclismo en Ruta na que participan ciclistas de países de too o mundo que teñen idade júnior (18 a 20 anos). Lévase realizando dende o ano 1975. A carreira comezou celebrándose en 1975 no Campionato do Mundo Júnior de ciclismo en ruta. De 1997 a 2004, a carreira pasou a formar parte do Campionato do Mundo de ciclismo en ruta. En 2005, xuntouse co Campionato do Mundo Júnior de ciclismo en pista e creouse o UCI Juniors World Championships. No ano 2010, a carreira disputouse outra vez no Campionato do Mundo Júnior de ciclismo en ruta, pero en 2011 regresou a formar parte do Campionato do Mundo de ciclismo en ruta. Como premio, o gañador da proba viste ata o campionato do ano seguinte o *maillot arco da vella* só en carreiras de categoría júnior.

## Palmarés 
## Véxase tamén 
### Outros artigos 
* Campionato do Mundo de ciclismo en ruta
Ángel Fernández Posada

**Ángel Fernández Posada**, coñecido como **Ánxel de Cambeses**, finado en Vigo en febreiro de 1981, foi un xornalista e escritor galego.

## Traxectoria 
Pertenceu á Sociedad Agrícola de Lavadores e foi un divulgador dos temas agrarios. Colaborou en *El Tea*, *El Emigrado* e *A Nosa Terra* e foi correspondente de *El Pueblo Gallego* en Lavadores. Foi presidente da Federación Galega de Atletismo en 1933. Publicou en 1936 *Libro de divulgación sobre Avicultura y Cunicultura*. No franquismo foi Prohombre da Hermandad de Labradores y Ganaderos de Vigo. Finou en Vigo a finais de febreiro de 1981.

## Vida persoal 
Casou con Victoria Garrido García, e foi pai de Leonor Fernández Garrido.

## Notas
Gran Premio de Alemaña de 1985

[miniatura|right|250px|[Michele Alboreto gañou a carreira co Ferrari.]]
[miniatura|right|250px|[Alain Prost rematou segundo, só once segundos detrás.]]

O Gran Premio de Alemaña de Fórmula 1 de  (oficialmente o **Großer Preis von Deutschland**) foi unha carreira de Fórmula 1 que se celebrou en Nürburgring o 4 de agosto de 1985. Foi a novena rolda da tempada de .

## Resumo da carreira 
Este foi o primeiro Gran Premio de Alemaña que se celebrou na nova sección da pista GP-Strecke, a cal substituíu a antiga sección Südschleife que non fora utilizada desde . Tamén foi a primeira vez en nove anos que o GP de Alemaña se celebrou en Nürburgring; previamente o GP de Alemaña disputábase no perigoso e moi longo tramo da pista de Nordschleife ata 1976, a carreira na que Niki Lauda tivo un accidente case fatal no seu Ferrari, o que obrigou ao circo da Fórmula Un a usar o máis seguro, máis curto e máis rápido circuíto de Hockenheimring. O GP-Strecke non sería a sede doutro Gran Premio ata que foi sede do Gran Premio de Europa de 1995, e non sería a sede de novo do Gran Premio de Alemaña ata 2009.

Michele Alboreto gañou a carreira, a súa quinta e última vitoria na F1. Este evento foi a primeira ocasión en que foi utilizada unha cámara a bordo nunha carreira, foi montada no Renault de François Hesnault. Ese coche non era elixible para puntuar no campionato, e esta carreira marcou a última vez, que un equipo de F1 participou con tres coches nunha carreira.

Como era o Gran Premio de Alemaña (e o equipo só tiña 1 coche novo construído) o xefe do equipo Tyrrell, Ken Tyrrell deu este coche o Tyrrell 014 con motor Renault a seu piloto alemán Stefan Bellof para a fin de semana no canto do piloto habitual do vehículo Martin Brundle que pilotou o 012 con motor Cosworth.

Sería o último Gran Premio de Fórmula 1 para Manfred Winkelhock. O alemán morreu pouco despois cando chocou co seu Porsche 962C deportivo nos 1000 quilómetros de Mosport no Canadá só unha semana despois do Gran Premio de Alemaña.

## Clasificación 
### Cualificación 
Teo Fabi logrou unha sorpresiva pole position, a primeira da súa carreira, e a única pole para Toleman Motorsport. Este tempo estableceuse durante a sesión de cualificación do venres; durante o sábado choveu e ningún dos pilotos puido mellorar os seus tempos.

### Carreira 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
*A menos que se indique o contrario, todos os resultados da carreira tómanse de *

### Ligazóns externas
Villa Savoye

A **Villa Savoye** é un edificio situado en Poissy, preto de París, construído en 1929 e proxectado por Le Corbusier, un dos arquitectos máis influentes do século XX.

Está considerada como o paradigma da Arquitectura Internacional e do novo xeito de construír vivendas do século XX, xunto coa Casa Farnsworth de Ludwig Mies van der Rohe, a Casa da fervenza de Frank Lloyd Wright e a Vila Mairea de Alvar Aalto. Considérase tamén o paradigma dos Cinco Puntos para unha nova Arquitectura desenvolvidos polo propio Le Corbusier, que consisten en:
* Edificio que descansa sobre *pilotis* (columnas) na planta baixa, deixando a superficie na súa maioría libre para permitir que a paisaxe quede autónoma do edificio. Tamén para xerar un espazo de transición entre o edificio e os elementos circundantes.
* Cuberta plana, sobre a que se sitúa un xardín (para unha completa vida da persoa dentro do edificio).
* Espazo interior libre, debido á estrutura baseada en piares e tabiques. Decoración a base do cromatismo.
* Fachada libre de elementos estruturais, de forma que pode deseñarse sen condicionamentos.
* Ventás corridas nas fachadas para conseguir unha profusa iluminación natural no interior (fenêtre en longeur).

## Véxase tamén
Galeuzca (revista)

***Galeuzca*** foi unha publicación do exilio, en lingua castelá, editada en Buenos Aires de agosto de 1945 a xullo de 1946, sumando un total de doce números.

## Historia e características 
Levou o subtítulo de "***Galiza-Euzkadi-Catalunya. Revista mensual***" e nela colaboraron destacados intelectuais e políticos exiliados do réxime franquista residentes en diversas partes do mundo, como a propia Arxentina, México, Londres, París, Nova York ou Chile. Entre eles estaban: Castelao, Antón Alonso Ríos, José Núñez Búa, Manuel Portela Valladares, Rodolfo Prada, Nicolau D’Olwer, Francisco Elías de Tejada, Manuel de la Sota Arbuto, Pere Mas Perera, Manuel Serrat Moret, Carlos de Baraibar, Francisco de Basterrechea, A. de Sousa Gomes, Joaquín Xirau, Jesús María de Leizaola e Ildefonso Gurrutxaga.

No derradeiro número publicouse a intención de proseguir a edición dende Francia con motivo do desprazamento alí de moitos colaboradores, cousa que nunca chegou a suceder.

## Reedicións 
En 1976 Xesús Alonso Montero publicou unha antoloxía en Akal, Madrid, e ao ano seguinte foi reeditada completa en Durango, Biscaia, por Leopoldo Zugaza e Alejandro Finisterre, nun só volume, en formato facsimilar.

## Notas 
## Véxase tamén 
### Bibliografía 
* 
* 

### Ligazóns externas 
* Revista *Galeuzca* escaneada en formato dixital
* *Catálogo de publicacións periódicas. Fondos do Arquivo da Emigración Galega*
The Men Who Stare at Goats (filme)

***The Men Who Stare at Goats*** é un filme británico-estadounidense dirixido por Grant Heslov que se estreou no 2009. É unha versión ficcionada do libro homónimo de Jon Ronson, unha investigación de Ronson e John Sergeant sobre os intentos do exército dos Estados Unidos en empregar os poderes psíquicos como arma. Está protagonizado por George Clooney, Ewan McGregor, Jeff Bridges e Kevin Spacey, e foi producido pola compañía de Clooney e Heslov, Smokehouse Pictures.

## Personaxes 
[miniatura|350px|De esquerda a dereita: os membros do elenco [Ewan McGregor, Jeff Bridges, George Clooney e o director Grant Heslov na estrea do Festival de Cine de Toronto de 2009.]]
* George Clooney como Lyn Cassady
* Ewan McGregor como Bob Wilton
* Jeff Bridges como Bill Django
* Kevin Spacey como Larry Hooper
* Robert Patrick como Todd Nixon
* Stephen Lang como Xeneral Hopgood
* Stephen Root como Gus Lacey
* Rebecca Mader como Debora Wilton
* Glenn Morshower como Maior Jim Holtz
* Waleed Zuaiter como Mahmud Dash
* Morse Bicknell como Ben Echmeyer
* Jacob Browne como Tenente Boone
* Cabra como ela mesma.

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en AllMovie
Unión das Freguesías de Valença, Cristelo Covo e Arão

A **Unión das Freguesías de Valença, Cristelo Covo e Arão** (en portugués: **União das Freguesias de Valença, Cristelo Covo e Arão**) é unha freguesía portuguesa do concello de Valença, no distrito de Viana do Castelo, con 9,49&nbsp;km² de área, 5153 habitantes e unha densidade de poboación de 543 hab./km².
## Demografía 
## Notas 
## Véxase tamén 
### Ligazóns externas 
* Páxina web da Xunta da Freguesía da U.F. Valença, Cristelo Covo e Arão
Valença, Valença

**Valença** foi unha freguesía portuguesa do concello de Valença, con 3,89&nbsp;km² de área e 3,430 habitantes.

Tivo o estatuto de freguesía até 2013, data en que, debido a unha reorganización administrativa do territorio das freguesías, foi integrada na Unión das Freguesías de Valença, Cristelo Covo e Arão..

## Demografía

Ficheiro: Valença 77.PNG|Evolución da Poboación 1864/2011]
Ficheiro: Valença 78.PNG|Variación da Poboación 1864/2011
Ficheiro: Valença 79.PNG|Poboación en 2001
Ficheiro: Valença 80.PNG|Poboación en 2011

## Patrimonio
**Pelourinho de Valença*
*Praza-forte de Valença
**Pousada de São Teotónio*
*Castelo de Valença
## Notas
Cristelo Covo, Valença

**Cristelo Covo** foi unha freguesía portuguesa do concello de Valença, con 3,0&nbsp;km² de área, 965 habitantes e unha densidade de poboación de 321,7 hab./km².

Tivo o estatuto de freguesía até 2013, data en que, debido a unha reorganización administrativa do territorio das freguesías, foi integrada na Unión das Freguesías de Valença, Cristelo Covo e Arão.

## Demografía

Ficheiro: Valença 22.PNG|Evolución da Poboación 1864 / 2011
Ficheiro: Valença 23.PNG|Variación da Poboación 1864 / 2011
Ficheiro: Valença 24.PNG| Poboación en 2001
Ficheiro: Valença 25.PNG|Poboación en 2011

## Notas
Arão, Valença

**Arão** foi unha freguesía portuguesa do concello de Valença, con 2,59&nbsp;km² de área (2012) , 758 habitantes (2011) e unha densidade de poboación de 292,7 hab/km².

Tivo o estatuto de freguesía até 2013, data en que, debido a unha reorganización administrativa do territorio das freguesías, foi integrada na Unión das Freguesías de Valença, Cristelo Covo e Arão..

## Demografía
miniatura|230px|Evolución da Poboación 1864 / 2011; 
miniatura|230px|Variación da Poboación 1864 / 2011;
miniatura|230px|A Poboación en 2001;
miniatura|230px|A Poboación en 2011;

## Notas
O Viso, Sar, Santiago de Compostela

**O Viso** é un lugar da parroquia de Sar, no concello coruñés de Santiago de Compostela, na comarca de Santiago.

## Lugares e parroquias 
### Lugares de Sar 
### Parroquias de Santiago de Compostela 
## Notas
Birollo (homónimos)

**Birollo** pode referirse a:

## Fauna
* **Birollo** ou **berberecho azul**, molusco bivalvo da familia dos Cárdidos (Cardiidae), da orde Veneroida.

## Outros
* **Birollo**, persoa que padece de estrabismo.
Sipan Xiras

** Sipan Xiras** (, nado en Iereván en 1967 e finado ibidem o 25 de xuño de 1997, foi un poeta pintor e escultor armenio.

## Traxectoria 
O seu pai era o poeta Hovhannes Xiras. Estudou no Instituto de Arte de Ereván. Traballou na radio de Ereván e foi membro da Unión de escritores de Armenia. Para o poeta Artashes Ghazaryan, "Sipan viviu como un meteoro". Faleceu aos 29 anos e está enterrado no cemiterio central de Ereván.

## Obra 
* *Mahamerdz tari* (Iereván, 1992) ISBN 5-550-00815-7
* *Hayrik* (Iereván, 1993)
* *Poemas escolhidos* (2008)

## Notas 
## Véxase tamén 
### Ligazóns externas 
* Sipan Shiraz
* http://www.hhpress.am/?sub=hodv&hodv=20100617_4&flag=am
* Sipan Shiraz
* In memoriam
UCI WorldTour

O **UCI World Tour** (en 2009 e 2010: **UCI World Ranking**) é o principal circuíto de carreiras ciclistas elite masculinas disputadas por todo o mundo, que se creou en xaneiro 2009 tras o acordo entre a Unión Ciclista Internacional e as Grandes Voltas. Dende a súa creación en 2009 ata o 2016, o calendario do UCI WorldTour contaba con 28 carreiras e tiña tres clasificacións anuais (unha individual, unha por países e outra por equipos). Dende a edición do 2017, 

## Eventos (dende 2017) 
O UCI WorlTour consiste en 28 carreiras. Eses eventos son:
* As tres Grandes Voltas. 
* Os cinco "Monumentos".
* Dez carreiras por etapas en Europa.
* Doce carreiras dun día en Europa.
* Unha carreira por etapas, seguida dunha carreira dun día en Australia.
* Unha carreira por etapas en Estados Unidos.
* Unha carreira por etapas nos Emiratos Árabes Unidos.
* Unha carreira por etapas na China.
* Dúas carreiras dun día no Canadá.

## Baremo de puntuación UCI WorldTour ata 2016 
Dende a tempada 2016, ademais da clasificación do UCI WorldTour (só para os ciclistas dos equipos desta categoría) creouse unha nova clasificación que inclúe tamén os resultados dos ciclistas e equipos en probas dos Circuítos Continentais UCI e en Campionatos Mundiais, Continentais, Nacionais e Xogos Olímpicos. A continuación, móstrase só o baremo de puntuación das clasificacións do UCI WorldTour.

### Individual 
A categoría de cada carreira é:
* **Categoría 1**: Tour de Francia
* **Categoría 2**: Giro de Italia - Volta a España
* **Categoría 3**: Monumentos do ciclismo - Voltas menores
* **Categoría 4**: Clásicas menores

Nas voltas por etapas, os puntos que se repartes aos primeiros de cada etapa tamén dependen da categoría. Os puntos repártense así:

Estes puntos son sumados o último día da proba, cando se actualizan os puntos de toda a carreira. As contrarreloxos por equipos non suman puntos á clasificación.

### Por equipos e por países 
Nestas clasificacións súmase a puntuación dos 5 mellores corredores de cada equipo ou país con puntuación en caso de habelos.

## Baremo de puntuación UCI WorldTour dende 2017 
Aínda que dentro desta categoría só existen dous tipos de catalogación para as carreiras, 1.UWT para as carreiras dun día e 2.UWT para as probas por tiradas, hai 8 tipos de puntuación diferentes. Ademais, a diferenza do baremo anterior, neste non existe a clasificación por países e a clasificación por equipos suma os puntos conseguidos por todos os ciclistas do equipo, non só o dos 5 mellores.

### Carreiras dun día 
### Carreiras por etapas 
#### Puntos pola clasificación xeral 
**Puntos pola clasificación das etapas**

#### Puntos polo liderado da xeral en cada etapa 
## Palmarés 
### Clasificación individual (5 primeiros) 
### Clasificación por equipos (3 primeiros) 
### Clasificación por países (3 primeiros) 
## Véxase tamén 
### Outros artigos 
* Ciclismo en ruta
* Unión Ciclista Internacional

### Ligazóns externas 
* UCI WorldTour 2016
As crónicas de Spiderwick

***As crónicas de Spiderwick*** (en ) é un filme estadounidense de aventuras e fantasía que se estreou no 2009. É unha adaptación da serie homónima de libros de Holly Black e Tony DiTerlizzi. A historia céntrase nas aventuras de Jared Grace e a súa familia cando descobren unha guía de campo de fadas, trasnos, troles e outras criaturas máxicas. Foi dirixido por Mark Waters e está protagonizado por Freddie Highmore, Sarah Bolger, Mary-Louise Parker, Martin Short, Nick Nolte e Seth Rogen. Estreouse en galego a través da TVG o 14 de abril de 2012.

## Personaxes 
* Freddie Highmore como Jared Grace e Simon Grace
* Sarah Bolger como Mallory Grace
* Mary-Louise Parker como Helen Grace
* Nick Nolte como Mulgarath/Redcap
* Andrew McCarthy como Richard Grace
* Joan Plowright como Tía Lucinda Spiderwick
** Jordy Benattar como Lucinda Spiderwick de nena
* David Strathairn como Arthur Spiderwick
* Seth Rogen como Hogsqueal
* Martin Short como Thimbletack
* Tod Fennell como Compañeiro de traballo de Helen

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en AllMovie
Angelo Caloiaro

**Angelo Dominik Caloiaro**, nado o 28 de xullo de 1989 en San Jose, California, é un xogador profesional de baloncesto estadounidense que xoga para o Kyoto Hannaryz da B.League xaponesa. Cunha estatura de 2,03 metros pode xogar nas posicións de ala e ala-pivote.

## Traxectoria 
O 1 de agosto de 2015, anunciouse a súa fichaxe polo Obradoiro CAB da Liga ACB para a tempada 2015-16.

## Notas 
## Véxase tamén 
### Ligazóns externas 
* Perfil en ACB.com 
* Perfil en Eurobasket.com
Hozier

**Andrew Hozier-Byrne**, nado en Newcastle, Condado de Wicklow o 17 de marzo de 1990, é un músico e cantante irlandés máis coñecido como **Hozier**, que reside en Bray, Condado de Wicklow. O seu primeiro EP, co sinxelo "Take Me to Church", foi lanzado no 2013, e o seu segundo EP, *From Eden*, no 2014. O seu primeiro álbum de estudio, *Hozier*, foi lanzado en Irlanda en setembro de 2014 e internacionalmente en outubro de 2014.

## Notas 
## Véxase tamén 
### Ligazóns externas 
* 
*
Pastoriza, Ove, Ribadeo

**Pastoriza** é un lugar da parroquia de Ove, no concello luguesa de Ribadeo, na comarca da Mariña Oriental. Segundo o IGE, en 2014 tiña 18 habitantes (11 homes e 7 mulleres).

## Lugares e parroquias 
### Lugares de Ove 
### Parroquias de Ribadeo 
## Notas
Jesús Otero Calvo

**Jesús Otero Calvo**, nado en Podente (Monterroso) o 20 de agosto de 1950, é un político galego.

## Traxectoria
Licenciado en Xeografía e Historia. Foi profesor de secundaria en Sarria, Mondoñedo, Monterroso e Lugo, e director dos institutos San Rosendo de Mondoñedo, de Monterroso e do IES Leiras Pulpeiro de Lugo. 

Militante do PSdeG-PSOE, nas municipais de 1983 encabezou a candidatura socialista en Monterroso e foi elixido concelleiro e portavoz do grupo na oposición, onde se mantivo ata 1987. Volvería á primeira liña política en 1991 encabezando novamente a candidatura do PSdeG en Monterroso, logrando mellorar ata os 5 edís, se ben o PPdeG revalidou a alcaldía por un concelleiro. Volveu selo candidato socialista en 1995 mais tampouco logrou a alcaldía, polo que permaneceu como portavoz municipal ata a fin dese mandato.

Trala vitoria do PSOE nas Eleccións Xerais de 2004 foi nomeado Subdelegado do Goberno en Lugo. Permaneceu no cargo ata que en marzo de 2009 presentou a súa dimisión pola trama das multas na Xefatura Provincial de Tráfico de Lugo. En xullo de 2010 tamén foi imputado na Operación Carioca, do que saíu absolto en decembro de 2019.
Nas eleccións municipais de 2015 encabezou a candidatura INTA (Independentes Terras do Asma) en Monterroso formada con outras dez persoas que integraran antes candidaturas do PSdeG e do BNG e foi elixido alcalde ao obter a maioría absoluta. Finalmente, en xullo de 2015 foi condenado pola Audiencia de Lugo por tráfico de influencias en canto á trama das multas. Tras confirmar o Tribunal Supremo a condena, en outubro de 2016 asinou o seu cesamento como alcalde para cumpri-la condena de inhabilitación. Unha vez cumprida a condena, en novembro de 2017 regresou ao concello como asesor do goberno local da súa candidatura. Permaneceu como asesor ata as municipais de 2019, cando decidiu non concorrer novamente co seu grupo ós comicios.

## Notas
## Véxase tamén
### Outros artigos
*Eleccións municipais en Monterroso

### Ligazóns externas
*Ficha en galegos.info
Disque

***Disque*** é o primeiro álbum de estudio do grupo de música galega Ghaveta. Componse de 9 temas, entre os que se atopa unha escolma de muiñeiras, pasodobres, alalás, pateados e xotas, algúns de orixe tradicional e outros de creación propia. Foi producido grazas ao micromecenado.

## Listaxe de cancións 
## Participantes 
*Beatriz Martínez (arpa e culleres)
*Marta Martínez Valladares (voz, percusións e bouzouki)
*Diego Langarika (guitarra acústica e bouzouki)
*Felipe Rodicio (violín)

## Notas 
## Véxase tamén 
### Ligazóns externas 
*Blog de Ghaveta
Ghaveta

**Ghaveta** é un grupo de música tradicional galega con orixe en Vigo.

## Traxectoria
O cuarteto botou a andar en 2013 e despois de dous anos de concertos, en 2015 publicaron o seu primeiro álbum de estudio, titulado *Disque*. En 2020 publicaron *A raíz do pensamento*, o seu segundo traballo, composto por once temas de raíz tradicional galega.

## Membros 
* Beatriz Martínez (arpa e culleres)
* Marta Martínez Valladares (voz, percusións e bouzouki)
* Diego Langarika (guitarra acústica e bouzouki)
* Felipe Rodicio (violín)

## Discografía 
### Álbum 
* *Disque* (2015)
**A raíz do pensamento* (2020)

## Notas 
## Véxase tamén 
### Ligazóns externas 
* Blog de Ghaveta
*
Podente, Esporiz, Monterroso

**Podente** é un lugar da parroquia de Esporiz no concello lugués de Monterroso na comarca da Ulloa. Segundo o padrón municipal de 2014 tiña 20 habitantes (11 mulleres e 9 homes), o que supón unha diminución con respecto ao ano 1999 cando tiña 32 habitantes.

## Lugares e parroquias 
### Lugares de Esporiz 
### Parroquias de Monterroso 
## Véxase tamén 
### Outros artigos 
* Lugares de Monterroso
The Naked Gun: From the Files of Police Squad!

***The Naked Gun: From the Files of Police Squad!*** é un filme estadounidense dirixido por David Zucker en 1988. Está protagonizado por Leslie Nielsen, que interpreta o Tenente Frank Drebin, por Priscilla Presley, George Kennedy e O. J. Simpson.

## Personaxes 
* Leslie Nielsen como Tenente Frank Drebin
* Priscilla Presley como Jane Spencer
* Ricardo Montalbán como Vincent Ludwig
* George Kennedy como Capitán Ed Hocken
* O. J. Simpson como Det. Nordberg
* Susan Beaubian como Wilma Nordberg
* Nancy Marchand como Maior Barkley
* Raye Birk como Pahpshmir
* Jeannette Charles como Isabel II
* Ed Williams como Ted Olsen
* Tiny Ron como Al
* "Weird Al" Yankovic como El mesmo
* Leslie Maier como El mesmo
* Winifred Freedman como Stephanie
* Joe Grifasi como Pier 32 Dockman
* Lawrence Tierney como Manager dos Anxos

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie
Podente

O topónimo **Podente** pode referirse a:

;En Galiza
***Podente**, lugar da parroquia de Merlán, no concello de Chantada;
***Podente**, lugar da parroquia de Esporiz, no concello de Monterroso.

## Véxase tamén
### Outros artigos
***Podence**, lugar da parroquia de Cabana, no concello de Palas de Rei.
The Naked Gun 2½: The Smell of Fear

***The Naked Gun 2½: The Smell of Fear*** é un filme estadounidense dirixido por David Zucker que se estreou en 1991. É a secuela de *The Naked Gun: From the Files of Police Squad!* e o segundo filme da serie. Está protagonizado por Leslie Nielsen, Priscilla Presley, O.J. Simpson e George Kennedy.

## Personaxes 
* Leslie Nielsen como Tenente Frank Drebin
* Priscilla Presley como Jane Spencer
* George Kennedy como Capitán Ed Hocken
* O.J. Simpson como Detective Nordberg
* Robert Goulet como Quentin Hapsburg
* Richard Griffiths como Dr. Albert S. Meinheimer/Earl Hacker
* Jacqueline Brookes como Anabell Brumford
* Anthony James como Hector Savage
* Lloyd Bochner como Terence Baggett
* Tim O'Connor como Donald Fenswick
* Peter Mark Richman como Arthur Dunwell
* Ed Williams como Ted Olsen
* John Roarke como Presidente George Bush
* Margery Ross como Barbara Bush
* Peter Van Norden como John Sununu
* Gail Neely como Winnie Mandela
* Colleen Fitzpatrick como Blues Singer at Blue Note Club
* Sally Rosenblatt como Mrs. Redmond
* Alexander Folk como Policía de casa do crack
* "Weird Al" Yankovic como Police Station
* Gina Mastrogiacomo como Traballadora do Sex Shop

## Véxase tamén 
### Ligazóns externas 
* 
* Ficha en RottenTomatoes 
* Ficha en AllMovie 
* Ficha en BoxOfficeMojo
Federico Cartabia

**Federico **"**Fede**"** Nicolás Cartabia**, nado en Rosario o 20 de xaneiro de 1993, é un futbolista arxentino. Xoga de extremo e o seu equipo actual é o Shabab Al-Ahli dos Emiratos Árabes Unidos.

## Traxectoria 
O 3 de agosto de 2015 anunciouse a súa fichaxe polo Deportivo da Coruña, cedido por unha campaña polo Valencia CF.

O 31 de xaneiro de 2017, logo de rescindir o seu contrato co Valencia CF, fichou polo Deportivo da Coruña cun contrato por cinco anos, que o envía cedido ao SC Braga até o remate da tempada.

O 17 de agosto de 2019 anunciouse a súa cesión ao Shabab Al-Ahli, dos Emiratos Árabes Unidos, durante unha temporada con opción de compra.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com
Soutogaioso, A Veiga de Valcarce

**Soutogaioso** (*Sotogayoso* en castelán e oficialmente) é unha localidade pertencente ao concello da Veiga de Valcarce na bisbarra leonesa do Bierzo. Encóntrase situada ao sueste da capital do concello a unha altura duns 875 metros. A súa poboación, en 2013, é de doce habitantes.

## Topónimo 
Hai dúas teorías acerca da orixe do topónimo Soutogaioso. Unha delas afirma que provén dun presunto Santo Gaioso mentres que a outra di que deriva do latín *Saltum Gaudiosum*.
## Historia 
A comezos do século XV, a localidade pertencía ao Mosteiro de San Xulián de Samos. En 1431 foi cedida en foro a Pedro Álvarez Osorio, quen anos máis tarde sería conde de Lemos.

En 1834, cando por primeira vez en España se dividiu o territorio nacional en partidos xudiciais, Soutogaioso quedou adscrito ao partido xudicial de Vilafranca do Bierzo. En 1966 suprimiuse o partido xudicial de Vilafranca do Bierzo quedando Soutogaioso adscrito ao partido xudicial de Ponferrada.

En 1858 contaba coa categoría de lugar e 114 habitantes..

## Comunicacións 
A estrada LE-5125 comunica Soutogaioso coa Portela de Valcarce. Esta vía salva un gran desnivel nunha curta distancia, polo que conta con pronunciadas pendentes.

## Outros lugares de interese 
O vértice xeodésico de Cruz de Souto atópase nun monte homónimo moi preto da zona antiga de Soutogaioso.

## Notas 
## Véxase tamén
### Bibliografía
*Catálogo de Carreteras Provinciales de la Diputación de León

### Ligazóns externas
*Concello da Veiga de Valcarce
*Altimetría da subida a Soutogaioso
A Faba, A Veiga de Valcarce

**A Faba**(*La Faba* en castelán e oficialmente) é unha localidade do concello leonés da Veiga de Valcarce na bisbarra do Bierzo. Segundo o INE, o 1 de xaneiro de 2012 tiña 25 habitantes.
## Situación
No Camiño de Santiago, final do Val do Valcarce entre A Lagúa e As Ferrarías subindo cara ao Cebreiro, penúltima aldea da provincia de León. As poboacións máis próximas á Faba son Barxelas, Santo Tirso e As Lamas. Está a 920 m de altitude.

## Patrimonio
A igrexa está encomendada a San Andrés, dos séculos XVI e XVIII e cunha mestura de dúas épocas: Renacemento e Barroco. É un edificio dunha soa nave dividida en dous tramos, a cabeceira con bóveda de medio canón e arco perpiaño apoiado sobre pilastras pegadas dando acceso á nave, que se cobre con estrutura de madeira a dúas augas con tirantes, situándose despois, en elevado, o coro, de madeira recortada e cunha escaleira de acceso moi rudimentaria. O seu patrimonio está composto por un retablo de estilo barroco e dúas pías, unha bautismal con gallóns, e outra de auga bendita de ampla proporción e pé baixo, con igual decoración, realizadas en pedras enteirizas.

Subindo cara á Faba, partindo de Veiga de Valcarce, nun cavorco antes de chegar á aldea, consérvase, case agochado entre a vexetación, unha pequena ponte medieval composta por unha bóveda en arco de medio punto e unha embocadura formada por laxas de lousa, sen peitoril nin extradorso.

É a "Vila Oxa" xa mencionada no século XII .

## Notas
Piotr Iúlievich Schmidt

**Piotr Iúlievich Schmidt**, tamén coñecido na bibliografía como **Peter Yulievich Schimdt**, nado en 1872 e finado en 1949, foi un zoólogo ruso.

## Abreviatura 
A abreviatura **Schmidt** emprégase para recoñecer a  como autoridade na descrición e taxonomía en zooloxía.

## Notas
UCI WorldTour 2015

O **UCI WorldTour 2015** é a sétima edición do circuíto de competicións ciclistas que fundou a Unión Ciclista Internacional no ano 2009. O calendario comezou co Tour Down Under o 20 de xaneiro e rematou co Giro da Lombardía o 4 de outubro.

## Equipos 
## Eventos 
Todas as carreiras que se celebraron no UCI WorldTour 2014 disputáronse no 2015, excepto o Tour de Pequín. En verde, as tres Grandes Voltas.

1 A puntuación da contra o reloxo por equipos do Mundial só conta para a clasificación por equipos.

## Clasificacións 
### Individual 
### Equipos 
### Países 
## Véxase tamén 
### Outros artigos 
* UCI WorldTour
* Unión Ciclista Internacional

### Ligazóns externas 
* UCI WorldTour 2015
José María Silva Fernández

**José María Silva Fernández**, nado no Montillón de Arriba (A Estrada) o 29 de setembro de 1897 e finado en Montevideo o 2 de xaneiro de 2000, foi un fotógrafo galego-uruguaio.

## Traxectoria 
Nace na Estrada o mesmo ano que morre o seu pai na Guerra hispano-estadounidense. Seis anos despois, a súa nai decide emigrar ao Río de la Plata e marchan ao Uruguai. Aos 14 anos empregouse na casa de fotografía El Indio e aprendeu o oficio.

Fotografou a varias personalidades, como Juan Domingo Perón, Luis Alberto de Herrera, Mariano Mores, Alberto Candeau, José Belloni, León Felipe etc. En particular Carlos Gardel foi un dos seus máis fieis clientes e amigos, alcumábao "Silvita".

Tamén foi reporteiro gráfico durante o partido final do Mundial de Fútbol de 1930.

Presidiu a Asociación de Fotógrafos Profesionales do Uruguai durante 28 anos, retirándose en 1994.

Traballou ata os 96 anos, axudado polo seu fillo Julio César. Cando fixo 100 anos foi homenaxeado e entrevistado por axencias de prensa internacionais como a BBC e a DPA. Tamén recibiu a distinción de "Uruguayo inmigrante del año" en 1998, do Ministro de Educación y Cultura.

Morreu aos 102 anos, vítima dunha pneumonía.

## Notas 
## Véxase tamén 
### Bibliografía 
* 
* 

### Ligazóns externas 
* José María Silva en Todotango] 
*Municipio de A Estrada homenajeará a José Mª Silva arquivado dende o orixinal o 12 de abril e 2013 
* El cineasta Ismael González rescata la memoria de José Mª Silva  

* González proxecta crear na Estrada un museo arredor da obra de Silva
As Ferrarías, A Veiga de Valcarce

**As Ferrarías** (*Las Herrerías de Valcarce* en castelán e oficialmente) é unha localidade do concello da Veiga de Valcarce na bisbarra leonesa do Bierzo. Encóntrase situada ao oeste da capital do concello, no val do río Valcarce e a uns 675 metros de altitude. A súa poboación, en 2013, é de trinta e nove habitantes.

## Topónimo 
O nome de Ferrarías ten a súa orixe, probablemente, nas catro ferrarías que existían na localidade que traballaban con metais da zona.
O barrio de Hospital debe o seu nome a un antigo Hospital inglés de peregrinos.

## Historia 
En 1834, cando se realizou en España a primeira división do territorio nacional en partidos xudiciais, As Ferrarías e Hospital quedaron adscritos ao partido xudicial de Vilafranca do Bierzo. En 1966 suprimiuse o partido xudicial de Vilafranca do Bierzo e pasaron a estar adscritos ao partido xudicial de Ponferrada.

En 1858, As Ferrarías contaban coa categoría de lugar e 283 habitantes mentres que Hospital contaba coa categoría de aldea e 110 habitantes.

## Patrimonio
### Arquitectura relixiosa 
A *Igrexa de San Xulián*, dunha soa nave, é de estilo barroco-neoclásico e data do século XVIII.

O camiño de Santiago pasa polas Ferrarías. Existe albergue para peregrinos e tamén hai outros aloxamentos, varios restuarantes, bares...

### Arquitectura civil 
Existe unha *ferraría* que se atopa nun bo estado de conservación. Dentro do complexo daa ferraría existe un muíño aínda en funcionamento.
Na aldea tamén hai unha fragua.

Hai restos dun par de castros: o de ''Santo Cristovo', onde se poden ver restos tanto de tumbas como óseos, e o de *Peredo*, situado no Barrio de Hospital, onde se poden ver algúns fosos e restos de parede.

Á entrada da aldea existe unha ponte que data do século XV.

## Comunicacións 
### Estradas 
A estrada N-006a é a principal vía de acceso ás Ferrarías de Valcarce e é a que comunica esta localidade coa capital do concello ao que pertence: A Veiga de Valcarce. Outra vía de acceso sobranceira é a estrada LE-4101 que comunica ás Ferrarías coa provincia de Lugo pasando polas localidades da Faba e Arxenteiro. A elas compre engadir as estradas LE-4109 e LE-4102 que comunican As Ferrarías con Lindoso e San Xiao respectivamente.

### Autobús 
As Ferrarías conta con servizo de autobús operado por *Autocares González y de la Riva*, entre outras localidades,  A Veiga de Valcarce, Vilafranca do Bierzo, Ponferrada, Pedrafita do Cebreiro, Becerreá e Lugo.

## Festas 
As festas patronais son en honra de Santiago e Santa Ana.

## Notas 
## Véxase tamén
### Bibliografía
*Catálogo de Estradas Provinciais da Deputación de León (en castelán)

### Ligazóns externas 
*Concello da Veiga de Valcarce
*Autocares González y de la Riva
Ambasmestas, A Veiga de Valcarce

**Ambasmestas** é unha localidade do concello leonés da Veiga de Valcarce, na bisbarra do Bierzo. No ano 2011 tiña 46 habitantes.

## Características
O seu topónimo significa 'mestura de augas', similar a outras aldeas chamadas Trambasaugas ao confluíren nos seus lindeiros as augas dos ríos Valcarce e Valboa.

Encóntrase atravesada pola Vía Francesa do Camiño de Santiago e pola estrada N-VI Madrid-A Coruña.

A igrexa da localidade está dedicada a San Pedro.

En 1846 tiña 92 habitantes.

## Notas
Xuízo Final

O **Xuízo Final** ou o **Día do Xuízo Final** é a denominación relixiosa da fin do mundo, na que toda a humanidade será xulgada polos seus actos.

Nas crenzas cristiás é un día no que Deus xulgará todos os seres humanos e creará a nova terra segundo a Apocalipse, a cal será gobernada polo mesmo Deus dende a Nova Xerusalén. Esta crenza inspirou numerosas representacións artísticas.

## Xudaísmo 
No xudaísmo, a crenza no xuízo final susténtase en varias pasaxes bíblicas (da Biblia hebrea ou Tanakh), coma o relativo ao Val de Josafat (*Yehoshaphat*, que significa en hebreo "Yahve xulga").

## Cristianismo 
[miniatura|*O xuízo final*, de [Giovanni Bernardino Azzolino, no Colexio da Nosa Señora da Antiga de Monforte de Lemos.]]
Segundo a escatoloxía cristiá, no día do Xuízo Final, tras a segunda vinda de Xesucristo e a resurrección da carne, toda a humanidade será xulgada segundo as súas obras.

Entre os textos neotestamentarios que describen ese momento están o Evanxeo de Mateu (cp. 24 e 25), o Evanxeo de Marcos (cp. 13), o Evanxeo de Lucas (cps. 17 e 21) e a Apocalipse. Sexa ou non o autor deste último texto o mesmo que o do Evanxeo de San Xoán, si parecen estar relacionados ambos os dous no seu interese pola ampliación da concepción escatolóxica propia do cristianismo primitivo: se o Evanxeo de Xoán comeza cun principio no Verbo (o "Logos"), na Apocalipse (20, 7-15) descríbese o Xuízo Final, e a chegada da Nova Xerusalén. Non obstante, a lectura do libro da Apocalipse realizábase orixinariamente como a esperanza dun cristián na caída de Roma e no final da persecución contra os primeiros cristiáns. A súa inclusión nos libros canónicos supuxo o cambio de interpretación, pasando de ser profético a ser tamén alegórico.
## Véxase tamén 
### Bibliografía 
* "Last Judgment" *Encyclopædia Britannica* .
### Outros artigos 
* Harmaguedón
* Resurrección
* Milenarismo
* Dagor Dagorath
* Xuízo de Osiris

### Ligazóns externas 
* McHugh, J. (1910). General Judgment. *The Catholic Encyclopedia*. Nova York: Robert Appleton Company.
Nostocáceas

As **nostocáceas** (**Nostocaceae**) son unha familia de cianobacterias que forman colonias de forma filamentosa englobadas nun mucus ou unha vaíña xelatinosa. Algúns xéneros da familia viven principalmente en augas doces e solos (como *Nostoc*), mentres que outros se encontran principalmente en augas salgadas (como *Nodularia*). Outros xéneros (como *Anabaena*) poden encontrarse tanto en augas doces coma salgadas.

Igual que outras cianobacterias, estas bacterias adoitan conter pigmentos fotosintéticos nos seus citoplasmas para realizar a fotosíntese. Estes pigmentos danlles unha cor verde-azulada.

As especies das Nostocaceae son coñecidas maiormente pola súa capacidade de fixación do nitróxeno, e establecen relacións simbióticas con certas plantas, como as do xénero *Azolla*, cicadas, e antocerotas. As cianobacterias proporcionan nitróxeno aos seus hóspedes. Certas especies de *Anabaena* foron utilizadas para fertilizar cultivos de arroz. As *Azolla*sp., que portan cianobacterias crecen na auga nos campos durante a tempada de crecemento. Entón son aradas e enterradas no solo, xunto co nitróxeno que conteñen, o que é un método eficaz de fertilización da terra.

A familia **Nostocaceae** pertence á orde Nostocales. Os membros desta familia poden distinguirse dos doutras familias por dúas característricas: (1) teñen filamentos de células non ramificadaos dispostos extremo con extremo, e (2) desenvolven heterocistes entre as células dos filamentos.

## Notas 
## Véxase tamén 
### Bibliografía 
* Bold, Harold C., Alexopoulos, Constantine J., & Delevoryas, Theodore. (1987). *Morphology of Plants and Fungi* (5th ed.). Nova York: Harper & Row. ISBN 0-06-040839-1.
* Drouet, Francis. (1973). *Revision of the Nostocaceae with Cylindrical Trichomes (formerly Scytonemataceae and Rivulariaceae)*. Nova York: Hafner Press. ISBN 0-02-844060-9
* Drouet, Francis. (1981). *Revision of the Stigonemataceae with a Summary of the Classification of the Blue-green Algae*. Vaduz: J. Cramer. *Nova Hedwigia*: Heft **66**.

### Ligazóns externas 
* Microscopy U
* Great Lakes Waterlife Photo Gallery